b'\n_START_ARTICLE_\nIon Dumitriu-Snagov\n_START_SECTION_\nBiografie\n_START_PARAGRAPH_\nIon Dumitriu-Snagov, comandor al ordinului Sf\xc3\xa2ntul Grigore cel Mare, fost elev al Colegiului Na\xc8\x9bional Sf\xc3\xa2ntul Sava din Bucure\xc8\x99ti \xc8\x99i student al Facult\xc4\x83\xc8\x9bii de Medicin\xc4\x83 din Cluj, \xc8\x99i-a orientat op\xc8\x9biunile de cercetare \xc8\x99tiin\xc8\x9bific\xc4\x83 \xc3\xaen domeniul istoriei, sus\xc8\x9binandu-\xc8\x99i licen\xc8\x9ba la Facultatea de Filologie din Universitatea Bucure\xc8\x99ti cu tema "Roma \xc8\x99i Luminile culturii romane \xc3\xaen documentele de arhiva din secolul al XVIII-lea"._NEWLINE_Din 1967 a desfasurat o sus\xc8\x9binut\xc4\x83 activitate de studiu \xc3\xaen \xc8\x9bar\xc4\x83, \xc3\xaempletit\xc4\x83 cu numeroase documentari \xc8\x99tiin\xc8\x9bifice \xc3\xaen India (invitat al Guvernului Indiei), Australia \xc8\x99i Europa, valorificate in multe articole, conferin\xc8\x9be, studii \xc8\x99i volume._NEWLINE_Ca bursier al Universit\xc4\x83\xc8\x9bii Pontificale Gregoriana din Roma, a ob\xc8\x9binut titlul de doctor in istorie cu lucrarea Le Saint-Siege et la Roumanie moderne 1850-1866, fapt care l-a consacrat definitiv in cunoasterea rela\xc8\x9biilor dintre Romania \xc8\x99i Vatican._NEWLINE_Om de \xc3\xaenalt prestigiu moral \xc8\x99i intelectual, Ion Dumitriu-Snagov a fost o victima a regimului comunist din Romania, care l-a intemni\xc8\x9bat politic t\xc4\x83indu-i peste zece ani din studiile sale dup\xc4\x83 cum spunea intr-un frumos articol colegul s\xc4\x83u de liceu dr. Paul D\xc4\x83ncescu. A plecat dintre noi prea devreme, l\xc4\x83s\xc3\xa2nd neterminat unul din importantele studii despre descrierea manuscrisului "I consigli di Neagoe Basarab al suo figlio Teodosio" la care lucra \xc3\xaen ultima parte a vie\xc8\x9bii.'